CELEX: 62006CJ0497
Language: hu
Date: 2009-04-30 00:00:00
Title: A Bíróság (negyedik tanács) 2009. április 30-i ítélete.#CAS Succhi di Frutta SpA kontra az Európai Közösségek Bizottsága.#Fellebbezés - Szerződésen kívüli felelősség - Közbeszerzési eljárás - Természetbeni fizetés - Az odaítélésről szóló hirdetményben meghatározottól eltérő gyümölcsökkel való fizetés a nyertes pályázóknak - Okozati összefüggés.#C-497/06 P. sz. ügy.

A Bíróság (negyedik tanács) 2009. április 30‑i ítélete – CAS Succhi di Frutta kontra Bizottság
      (C‑497/06. P. sz. ügy)
      „Fellebbezés – Szerződésen kívüli felelősség – Közbeszerzési eljárás – Természetbeni fizetés – Az odaítélésről szóló hirdetményben meghatározottól eltérő gyümölcsökkel való fizetés a nyertes pályázóknak – Okozati összefüggés”
      1.                     Eljárás – Jogerő – A Bíróságnak a felperes valamely bizottsági határozat megsemmisítéséhez fűződő érdekét megállapító ítélete
            – A Bíróság által sérelmet okozó aktusnak minősített határozat (vö. 33–35. pont)
      2.                     Szerződésen kívüli felelősség – Feltételek – Jogellenesség – Kár – Okozati összefüggés – Együttes feltételek (EK 288. cikk,
            (2) bekezdés) (vö. 39–40. pont)
      3.                     Szerződésen kívüli felelősség – Az intézmények jogellenes magatartása – A szerződés valamely odaítélési feltételét módosító
            bizottsági határozat (EK 288. cikk, (2) bekezdés) (vö. 60–66. pont)
      4.                     Az Európai Közösségek közbeszerzési szerződései – Közbeszerzési eljárás – Az ajánlattevő költségei – Kártérítéshez való jog
            – Hiány – Kivétel – A közösségi jog megsértése (vö. 81–82. pont)
      Tárgy
      
         
               Az Elsőfokú Bíróságnak (második tanács) a T‑226/01. sz., CAS Succhi Frutta SpA kontra Bizottság ügyben 2006. szeptember 13‑án
                  hozott ítélete ellen benyújtott fellebbezés, amely ítéletben az Elsőfokú Bíróság elutasította az Örményország és Azerbajdzsán
                  lakosságának szánt gyümölcslé‑ és dzsemszállítmányokról szóló, 1996. február 7‑i 228/96/EK bizottsági rendelet (HL L 30.,
                  18. o.) keretében elfogadott 1996. július 22‑i C (96) 1916 és 1996. szeptember 6‑i C (96) 2208 bizottsági határozat miatt
                  állítólag elszenvedett kár megtérítése iránti kérelme tárgyában benyújtott keresetet.
               
            Rendelkező rész
      1)         A Bíróság a fellebbezést elutasítja.
      2)         A Bíróság a CAS Succhi di Frutta SpA‑t kötelezi a költségek viselésére.